CELEX: 62010CA0050
Language: el
Date: 2011-03-31 00:00:00
Title: Υπόθεση C-50/10: Απόφαση του Δικαστηρίου (έβδομο τμήμα) της 31ης Μαρτίου 2011 — Ευρωπαϊκή Επιτροπή κατά Ιταλικής Δημοκρατίας (Παράβαση κράτους μέλους — Περιβάλλον — Οδηγία 2008/1/ΕΚ — Ολοκληρωμένη πρόληψη και έλεγχος της ρύπανσης — Προϋποθέσεις χορηγήσεως αδείας λειτουργίας των υφιστάμενων εγκαταστάσεων)

21.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 152/8
            
         Απόφαση του Δικαστηρίου (έβδομο τμήμα) της 31ης Μαρτίου 2011 — Ευρωπαϊκή Επιτροπή κατά Ιταλικής Δημοκρατίας
   (Υπόθεση C-50/10) (1)
   
   (Παράβαση κράτους μέλους - Περιβάλλον - Οδηγία 2008/1/ΕΚ - Ολοκληρωμένη πρόληψη και έλεγχος της ρύπανσης - Προϋποθέσεις χορηγήσεως αδείας λειτουργίας των υφιστάμενων εγκαταστάσεων)
   2011/C 152/14
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: A. Alcover San Pedro και C. Zadra)
   
      Καθής: Ιταλική Δημοκρατία (εκπρόσωπος: M. Russo)
   
      Αντικείμενο
   
   Παράβαση κράτους μέλους — Παράβαση του άρθρου 5, παράγραφος 1, της οδηγίας 2008/1/ΕΚ του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με την ολοκληρωμένη πρόληψη και έλεγχο της ρύπανσης (EE L 24, σ. 8) — Εγκαταστάσεις που μπορούν να έχουν επίπτωση επί των εκπομπών ουσιών στον αέρα, στα ύδατα και στο έδαφος, καθώς και επί της ρυπάνσεως — Προϋποθέσεις χορηγήσεως αδείας λειτουργίας των υφιστάμενων εγκαταστάσεων
   
      Διατακτικό
   
   Το Δικαστήριο αποφασίζει:
   
               1)
            
            
               Η Ιταλική Δημοκρατία, παραλείποντας να θεσπίσει τα αναγκαία μέτρα για να διασφαλισθεί ότι οι αρμόδιες αρχές θα μεριμνούν, με τις άδειες που χορηγούνται σύμφωνα με τα άρθρα 6 και 8 της οδηγίας 2008/1/ΕΚ του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με την ολοκληρωμένη πρόληψη και έλεγχο της ρύπανσης (κωδικοποιημένη μορφή), ή, προσηκόντως, με την επανεξέταση των προϋποθέσεων και, ενδεχομένως, την επικαιροποίησή τους, ώστε οι υφιστάμενες εγκαταστάσεις, κατά την έννοια του άρθρου 2, παράγραφος 4, της οδηγίας αυτής, να τυγχάνουν εκμεταλλεύσεως σύμφωνα με τις επιταγές των άρθρων 3, 7, 9, 10, 13 14, στοιχεία α' και β', και 15, παράγραφος 2, της εν λόγω οδηγίας, παρέβη τις υποχρεώσεις που υπέχει από το άρθρο 5, παράγραφος 1, της οδηγίας αυτής.
            
         
               2)
            
            
               Καταδικάζει την Ιταλική Δημοκρατία στα δικαστικά έξοδα.
            
         
      (1)  ΕΕ C 100 της 17.4.2010.